<classify> Mashabiki wa Mabingwa wa soka katika ligi kuu ya Tanzania Bara Simba wameonyesha kutofurahishwa na mchezo wa leo dhidi ya Stand United ambao umemalizika kwa Simba kuibuka na ushindi wa penati 3-2. Katika mchezo huo wa hatua ya 16 bora ya kombe la Shirikisho ASFC iliyopingwa mjini Shinyanga ilimalizika kwa sare ya goli moja kwa majo lakini Simba wamesonga hatua ya robo fainali kwa mikwaju ya penati na dakika 90 za mchezo zilikuwa ngumu kwa timu zote. Mashabiki wa wanamsimbazi hao wamerusha lawama kwa kocha wkidai kuwa amepanga kikosi dhaifu ambacho kimewafanya muda wote wa mchezo kuwa roho juu juu wakihofia kupoteza mbele ya Stand ambao waliwakamia sana. Wengine wamesema Stand haina hadhi ya kutolewa kwa penati na Simba huku wakitaka jambo hilo lisijirudie tena kwani timu haipaswi kudharua mechi na wachezaji wa kikosi cha kwanza walipaswa kuanza. Hata hivyo Msemaji wa Klabu hiyo Haji Manara hakuongea chochote kuhusu matokeo hayo tofauti na kawaida yake lakini aliposti matokeo na kuandika Alhamdulilah  <topic>: MICHEZO 